**З А П О В Е Д**

**№ ПО - 03 - 10 - 2**

**гр. Ямбол, 19.08.2025 г.**

На основание чл. 56м, ал.4 от ППЗСПЗЗ, във връзка с чл. 33, ал. 4 от ЗСПЗЗ; одобрени протоколи с №№: 1-5 от 17.06.2025 г., 1-5 от 30.06.2025 г., протокол за поправка на очевадна фактическа грешка от 22.07.2025 г. и протокол от 30.07.2025 г. от Министъра на земеделието и храните, изпратени с писмо изх. № 66-1447/13.08.2025 г., постъпило в ОД “Земеделие” гр. Ямбол с вх. № ПО-03-10-1/19.08.2025 г., от заседание на тръжна комисия за проведен търг по реда на чл. 27, ал. 8 от ЗСПЗЗ и Заповед № РД 46-181/05.06.2024 г. на Министъра на земеделието и храните за упълномощаване на Тихомир Руменов Койчев, в качеството на Директор на ОД “Земеделие” гр. Ямбол

**О П Р Е Д Е Л Я М:**

**класираните на първо и второ място кандидати от проведения на 17.06.2025 г.** търг с тайно наддаване за придобиване на собственост върху незастроени поземлени имоти, частна държавна собственост, бивша собственост на заличени организации по § 12 и § 29 от ПЗР на ЗПСЗЗ, негодни за земеделско ползване и неподлежащи на възстановяване по ЗСПЗЗ, както следва:

**I. Стопански двор в землището на с. Бояново, община Елхово, област Ямбол.**

**1. За ПИ с идентификатор 06001.58.829 с площ 3 782 кв.м., с начална тръжна цена от 16 510.00 лв. /шестнадесет хиляди петстотин и десет лв./.**

**На първо място класира – „Д.А.” ЕООД** с най-висока предложена цена **17 500.00 лв. /седемнадесет хиляди и петстотин лв./,** за придобиване право на собственост по реда на чл. 27, ал. 8 от ЗСПЗЗ, чрез покупко – продажба за обявения имот частна държавна собственост.

**На второ място класира –** **„А.И.БГ” ЕООД,** с предложена по - ниска цена от тази на първия кандидат – **17 000.00 лв. /седемнадесет хиляди лв./.**

**II.** Заповедта да се сведе до знанието на участниците в търга по реда на АПК в 3 - дневен срок от издаването й.

**III.** Заповедта подлежи на обжалване в 14 - дневен срок от съобщаването й по реда на АПК.

**IV.** Заповедта да се публикува на интернет страницата на Министерство на земеделието и храните и ОД „Земеделие” гр. Ямбол, при спазване на изискванията на Закона за защита на личните данни.

**V.** Класираният на първо място кандидат за всеки имот **е длъжен в 14 – дневен срок от влизането в сила на заповедта** да внесе по сметка на Министерство на земеделието и храните дължимите суми, данъци, такси и режийни разноски във връзка с придобиване право на собственост върху имотите частна държавна собственост, от проведения таен търг.

**VI.** Министърът на земеделието и храните или упълномощено от него длъжностно лице сключва договор в писмена форма с лицата, спечелили търга, след заплащане на цената на имота, дължимите данъци, такси и режийни разноски и съответната част от разходите, съгласно чл.56ш от ППЗСПЗЗ.

**VII.** При неспазване на срока от спечелилия кандидат, ще бъде поканен втория участник спечелил търга да сключи договор с МЗХ.

**За Директор:**

**Стоян Кунев / п /**

**ОД „Земеделие” гр. Ямбол**